
Educația incluzivă constituie o provocare pentru școala obișnuită, pusă în situația de       a-și exploata resursele existente, mai ales cele umane, pentru a susține participarea la procesul de învățământ a tuturor elevilor din comunitatea locală.
În condițiile școlii pentru diversitate, învățătorul/ profesorul de sprijin/ itinerant reprezintă un nou personaj, cu rol principal în optimizarea procesului din clasele unde se derulează învățamântul integrat. Învățătorul/ profesorul de sprijin/ itinerant este o persoană specializată în domeniul psihopedagogiei speciale și care, împreună cu învățătorul/ profesorul din școala de masă, formează o echipă omogenă răspunzătoare de procesul învățării elevilor din școala pentru diversitate. Procesul integrării educaționale a copiilor cu cerinte educative speciale în educație presupune elaborarea și aplicarea unui plan de interventie individualizat, centrat pe folosirea unor modalitați eficiente de adaptare a curriculumului si diversificarea ofertelor de îvățare în cadrul lecțiilor. În acest scop, principalele strategii care ar putea fi folosite pentru proiectarea unui curriculum dinnvățamântul integrat se referă la : selectarea unor conținuturi din curriculumul general, care pot fi înțelese și însușite de copiii cu deficiențe și renunțarea la alte conținuturi cu un grad ridicat de complexitate; accesibilizarea întregului conținut printr-un proces de simplificare, astfel încat sa fie înteles și însușit de elevii cu cerințe speciale; diversitatea componentelor curriculumului general prin introducerea elevilor cu cerințe educative speciale într-o varietate de activitați individuale, compensatorii, terapeutice, destinate recuperării acestora si asigurarea participarii lor în mod eficient la activitațile desfașurate în învățamântul obișnuit.
Un alt element fundamental de care trebuie sa se țină seama la proiectarea curriculumului destinat elevilor cu cerințe speciale este tipul si gradul deficienței. Experiența practică a demonstrat că pentru elevii cu deficiențe severe sau cu deficiențe grave asociate este mai indicată scolarizarea lor in institutii speciale, după un curriculum propriu, beneficiind de strategii didactice adaptate nivelului lor de receptare si înțelegere a conținuturilor. În cazul elevilor cu deficiențe senzoriale sau fizice, considerați că fiind normal dezvoltați din punctul de vedere al potențialului intelectual, adaptarea curriculară s-a realizat prin extensiune, adică, în curriculumul comun tuturor categoriilor de elevi au fost introduse o serie de activitați suplimentare specifice care vizează cu precădere aspecte legate de demutizarea, insușirea unor limbaje specifice (dactileme, alfabetul braille, limbajul semnelor) și comunicare, orientare spațială, activitați de socializare și integrare în comunitate, activitați practice focalizate pe o pregătire profesionala adecvată tipului de deficiență.
Pe lângă adaptarea curriculară, cadrul didactic itinerant/ de sprijin are urmatoarele atribuții :
colaborează cu întregul corp profesoral al unitații de învățamânt în care este înscris copilul în vederea realizării unei integrări eficiente în întregul colectiv al școlii;
elaborează și realizează planul de interventie personalizat în parteneriat cu cadrele didactice de la clasă;
evaluează, în parteneriat cu echipa, rezultatele aplicarii programelor curriculare adaptate;
organizează activități de interventie personalizată în clase sau în afara acestora;
	


desfășoară activitați de tip terapeutic- cognitiv- ocupational, individuale sau în grup;
colaborează cu specialiștii care realizează terapiile specifice în vederea realizării coerente a planului de serviciu personalizat;
propune si realizează materiale didactice individualizate în funcție de dificultațile de învățare ale copiilor/ elevilor;
realizează activitatea de evaluare periodică, vizand dezvoltarea elevilor si proiectează programul de intervenție personalizat;
consiliază familiile copiilor care beneficiază de serviciile de sprijin si colaborează cu acestea;
realizează în cadrul celor 16 ore, reprezentând norma didactică de predare, programul săptămânal de asistența educatională în funcție de: necesitățile elevului, evoluția elevului într-o perioadă de timp limitată, rezultatele evaluărilor periodice, cerințele grupului de elevi asistați;
orientează către comisia interna de evaluare continuă toți acei copii/elevi care au cerinte educative speciale și nu beneficiază de servicii educaționale de sprijin.
Cadrele didactice de sprijin se implică și colaborează cu învățătorii claselor în toate activitățile organizate la nivelul clasei, școlii, comunității:  proiecte educaționale ; serbări școlare; întreceri sportive; excursii, drumeții;  expoziții de felicitări și picturi; concursuri școlare; ședințe cu părinții.
Reușita și succesul programelor de intervenție individualizate depind, în mod esential, de vârsta copilului. Cu cât programul este aplicat mai timpuriu, când copilul receptează mai ușor influentele externe, cu atât șansele de reușite sunt mai mari, iar urmarile provocate de natura deficiențelor manifestate vor scădea simțitor, fiind posibilă chiar dispariția unor urmări traumatizante pentru echilibrul psihic al copilului.
Profesorul – cu speranţa reuşitei – trebuie să se plieze după fiecare caz, să-şi flexibilizeze demersul didactic pentru satisfacerea cerinţelor educative ale fiecărui elev luat în parte şi ale tuturor la un loc.




